मिर्क इलेक्ट्रॉनिक्स का शुद्ध लाभ 97 फीसदी बढ़ा  
ओनिडा ब्रांड नाम से इलेक्ट्रॉनिक उत्पाद बनाने वाली कंपनी मिर्क इलेक्ट्रॉनिक्स को मार्च तिमाही के दौरान 9.71 करोड़ रुपये का शुद्ध लाभ हुआ है।
ओनिडा ब्रांड नाम से इलेक्ट्रॉनिक उत्पाद बनाने वाली कंपनी मिर्क इलेक्ट्रॉनिक्स को मार्च, 2011 में समाप्त तिमाही के दौरान 9.71 करोड़ रुपये का शुद्ध लाभ हुआ है, जो पिछले साल की इसी तिमाही से 97 फीसदी अधिक है। इससे पिछले साल की इसी तिमाही में कंपनी को 5.19 करोड़ रुपये का शुद्ध लाभ हुआ था।  आलोच्य तिमाही में कंपनी की कुल बिक्री 46 फीसदी की बढ़ोतरी के साथ 574.31 करोड़ रुपये पर पहुंच गई, जो पिछले साल 393.41 करोड़ रुपये थी। इसी प्रकार, मार्च में समाप्त साल के दौरान कंपनी का एकीकृत शुद्ध लाभ 46 फीसदी की बढ़ोतरी के साथ 29.01 करोड़ रुपये पर पहुंच गया, जो पिछले साल 19.9 करोड़ रुपये थी।  इसी अवधि में कंपनी की कुल बिक्री 1,939.74 करोड़ रुपये पर पहुंच गई, जो पिछले साल 1,526.69 करोड़ रुपये थी।